**TURUN YLIOPISTON LASTENPSYKIATRIA**

**TURUN LASTEN- JA NUORISOPSYKOTERAPIAYHDISTYS RY**

**Lasten ja nuorten psykoanalyyttisen yksilöpsykoterapian psykoterapeuttikoulutus 2019–2023**

Turun yliopiston lastenpsykiatrian oppiaine järjestää yhteistyössä Turun lasten- ja nuorisopsykoterapiayhdistyksen kanssa 4 vuotta kestävän lasten ja nuorten psykoanalyyttisen yksilöpsykoterapian psykoterapeuttikoulutusohjelman. Koulutusohjelman suorittanut voi hakea Valvirasta psykoterapeutin ammattinimikkeen käyttöoikeutta.

HAKU

Hakuaika päättyy 12.4.2019. Hakemus lähetetään kolmena kappaleena: yksi osoitteella Turun yliopisto, Lääketieteellinen tiedekunta, Kiinamyllynkatu 10, 20520 Turku ja kaksi osoitteella koulutusohjelman johtaja, psykologi VTM Kristiina Ojanen-Järvikoski, Rauhankatu 1 c B 37, 20100 Turku. Hakijan tulee liittää mukaan oikeaksi todistetut kopiot niistä asiakirjoista, joilla hakukelpoisuus todistetaan, sekä niistä asiakirjoista, jotka hakija haluaa otettavan huomioon valintapisteytyksessä.

Hakukelpoiset hakijat kutsutaan kahteen (tarvittaessa kolmeen) soveltuvuushaastatteluun. Hakija saa kutsun soveltuvuushaastatteluun sähköpostitse; samalla ilmoitetaan haastattelun ajankohta ja paikka. Haastatteluun voi liittyä ennakkotehtävä. Haastattelijoina toimivat Turun lapsi- ja nuorisopsykoterapiayhdistyksen hyväksymät psykoterapeuttikouluttajat. Kunkin haastattelu hinta on 120 € ja se maksetaan haastattelijalle.

Hakijat pisteytetään hakemuksen ja soveltuvuushaastattelujen pohjalta ja valinta tehdään kokonaispistemäärän osoittamassa paremmuusjärjestyksessä. Koulutukseen otetaan enintään 12 eniten pisteitä saanutta hakijaa edellyttäen, että soveltuvuuspistemäärä on riittävä. Koulutuksen aloittaminen edellyttää vähintään 8 hyväksyttyä hakijaa.

OPINTOKOKONAISUUDEN SISÄLTÖ

Teoriakoulutusta ( menetelmäkoulutus) 34 op

(30 op/400 tuntia kontaktiopetusta

ja 4 op muuta opiskelua)

Psykoterapeuttisen potilastyön (vähintään 380 t) työnohjausta

140 tuntia 14 op

Koulutuspsykoterapiaa 250 tuntia 13 op

Mainittuja opintokokonaisuuksia integroiva opinnäytetyö 10 op

 Yht. 71 op

Koulutusohjelma kestää 4 peräkkäistä vuotta (8 lukukautta).

TOTEUTUS

Koulutus tapahtuu Turussa. Se alkaa syyskuussa 2019 ja päättyy toukokuussa 2023. Koulutuksen alkamisen edellytys on, että hyväksyttyjä hakijoita on riittävästi.

Koulutusohjelman johtaja on kouluttajapsykoterapeutti, psykologi Kristiina Ojanen-Järvikoski.

Koulutusohjelman sisällöstä ja koulutuk­sen toteuttamisesta vastaa koulutusohjelmatoimikunta:

VTM, kouluttajapsykoterapeutti Kristiina Ojanen-Järvikoski. puheenjohtaja

sekä muut jäsenet

LKT, kouluttajapsykoterapeutti, psykoanalyytikko (IPA) Raija Hukkanen,

PsM , kouluttajapsykoterapeutti Maija Levänen,

lastenpsykiatrian professori emeritus Jorma Piha.

lastenpsykiatrian professori Andre Sourander

Opettajina toimivat Turun lasten- ja nuorisopsykoterapiayhdistyksen hyväksymät kouluttajapsykoterapeutit..

Osallistumismaksu tulee olemaan koulutettavien lukumäärästä (8-12) riippuen 1850-1350 €/ lukukausi /8 lukukautta (yhteensä 14800€ -10800 €). Lukukausimaksu ei sisällä työnohjauksien eikä oman psykoterapian kustannuksia.

Opiskelijan on aloittaessaan koulutuksen sitouduttava maksamaan osuutensa lukukausimaksuista kevätlukukauteen 2023 asti.

Koulutus koostuu pääsääntöisesti 2 kertaa kuukaudessa 6 tunnin mittaisesta seminaaripäivästä. Koko 4-vuotisen koulutuksen seminaaripäivien määrä on 68. Tuntimäärien jakautuminen aihepiireittäin:

Normaali psyykkinen kehitys

 Lapset 30 Nuoret 18 yhteensä 48

Patologinen psyykkinen kehitys

 Lapset 32 Nuoret 22 54

Vanhemmuus ja perhe 28

Psykoterapiaprosessi

 Lapset 44 Nuoret 32 76

Vauvaobservaatio 52

Tapausseminaari

 Lapset 56 Nuoret38 Vanhemmat 28 122

Psykoterapian tutkimus 8

Opinnäytetyöseminaarit 12

 Yhteensä 400

Lisäksi

Tutorkeskustelut, lopputyön ohjaus 12

VAUVAOBSERVAATIO

Koulutusohjelmaan kuuluu kunkin opiskelijan suorittama vauvaobservaatio, mikä edellyttää vauvan observointia kerran viikossa vuoden 2020 aikana ja siihen liittyvät työnohjauseminaarit 4-6 hengen ryhmässä seminaaripäivinä. Tarkempi informaatio ja ohjeet annetaan koulutuksen alettua syyskuussa2019.

KOULUTUSPOTILAAT

Kolmen eri ikäisen lapsen/nuoren psykoterapiaa, jonka frekvenssi vähintään kaksi kertaa

viikossa, psykoterapioiden kestot yhdestä kahteen vuoteen. Lisäksi kaksi erilaista vanhemman kanssa tehtävää työtä. Koulutuspotilaissa oltava molempaa sukupuolta. Tarkemmat koulutuspotilaiden ikävaatimukset ja psykoterapioiden kestojen vaatimukset ja ohjeet koulutuksen alettua. Koulutuspotilaiden hoidot saa aloittaa aikaisintaan syksyllä 2020. Koulutuspotilaiden hoidot voi saattaa päätökseen koulutuksen teoriaosuuden päätyttyä eikä niiden tarvitse olla käynnissä yhtäaikaisesti.

TYÖNOHJAUS

Koulutusohjelman suorittaminen edellyttää lisäksi työn­ohjausta (ei sisälly osallistumismaksuun) edellä mainittuihin koulutuspotilaiden psykoterapioihin ja vanhempienohjauksien hoitoihin, yhteensä 140 tuntia. Tarkemmat ohjeet työnohjauksen jakamisesta eri koulutushoitoihin koulutuksen alettua. Työnohjaajina toimivat pääsääntöisesti Turun lasten- ja nuorisopsykoterapiayhdistyksen jäsenet. Työnohjaajan oltava lasten-ja/tai nuorisokouluttajapsykoterapeutti ( VET ) tai lapsi- ja nuorisopsykoanalyytikko.

Työnohjaajia on oltava vähintään kolme , jokaisella koulutusterapialla eri ohjaaja. Vanhemman kanssa tehtävän työn ohjaajan ei tarvitse olla eri kuin lasten ja nuorten terapioissa. Työnohjauksen frekvenssin tulisi koulutuspotilaissa olla ainakin hoidon alussa 2 kertaa kuussa.

Työnohjaus ei voi olla puhelinohjausta. Ryhmätyönohjauksen käyttämisestä ja siitä, miten tuntikertymä lasketaan on sovittava erikseen. Ryhmätyönohjauksesta lasketaan korkeintaan puolet käytetystä ajasta.

OMA KOULUTUSHOITO (PSYKOTERAPIA/ANALYYSI)

Oma koulutushoito tulee olla käytynä , meneillään tai hakuajankohtana sovittu alkamaan koulutuksen aloitusajankohtana tai viimeistään kevään 2020 aikana. Koulutuspsykoterapian tulee olla psykoanalyyttista yksilöpsykoterapiaa kouluttajapsykoterapeutilla (VET) tai psykoanalyytikolla. Hoidon tulee toteutua vähintään tiiviydellä kaksi kertaan viikossa ja sitä tulee olla koulutuksen päättymiseen mennessä vähintään 250 tuntia (ei teoriaosuuden vaan koko koulutuksen koulutusterapioineen päättymiseen mennessä). Koulutustoimikunta suosittelee psykoanalyysiä. Hoidon riittävyyden tulkinnallisissa ja/tai epäselvissä tilanteissa arvioi koulutusohjelmatoimikunta.

Lisätietoja antaa koulutusohjelmatoimikunnan pj Kristiina Ojanen-Järvikoski (puh 050-53 93 609, kristiina.ojanen-jarvikoski@elisanet.fi).